คลังยืนศก.โต4-5%ต่อปี
คลังยืนประมาณการเศรษฐกิจไทยปีนี้โต 4-5% ขณะที่ JCR ปรับเครดิตไทยด้านมุมมองมีเสถียรภาพ
29 มี.ค. 2554

คลังยืนประมาณการเศรษฐกิจไทยปีนี้โต 4-5% ขณะที่ JCR ปรับเครดิตไทยด้านมุมมองมีเสถียรภาพ
นายนริศ ชัยสูตร ผู้อำนวยการสำนักงานเศรษฐกิจการคลัง (สศค.) กล่าวว่า สศค. ได้ประมาณการเศรษฐกิจปี 2554 ใหม่ โดยยังคงอัตราการขยายตัวทางเศรษฐกิจไว้เท่าเดิมที่ 4-5% ต่อปี หรือมีค่าเฉลี่ยอยู่ที่ 4.5% ต่อปี
 



นริศ
อย่างไรก็ตาม เศรษฐกิืจไทยมีความเสี่ยงที่ต้องติดตาม คือ ราคาน้ำมัีนแพง การสู้่ลบในตะวันออกกลาง และัภัยพิบัติในประเทศญี่ปุ่น
ขณะที่ปัจจัยบวกทางเศรษฐกิจ มีเรื่องการของเศรษฐกิจคู่ค้าอย่างสหรัฐอเมริการขยายตัวได้ดีขึ้น ขณะที่การเมืองภายในประเทศมีความชัดเจน เพราะจะมีการเลือกตั้งใหม่
ด้าน นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) กล่าวว่า บริษัทจัดอันดับ JCR ของประเืทศญี่ปุ่นได้ปรับแนวโน้มอันดับความน่าเชื่อถือของตราสารหนี้ระยะยาวสกุลเงินต่างประเทศและสกุลเงินบาท ที่ออกโดยรัฐบาลไทยจากระดับที่เป็นลบ มาเป็นระดับที่มีเสถียรภาพ และได้ยืนยันอันดับความน่าเชื่อถือของตราสารหนี้ระยะยาวสกุลเงินต่างประเทศ  ที่ระดับ A- และอันดับความน่าเชื่อถือของตราสารหนี้ระยะยาวสกุลเงินบาท ที่ระดับ A
การปรับแนวโน้มอันดับความน่าเชื่อถือ ของประเทศไทยให้กลับมาอยู่ในระดับที่มีเสถียรภาพอีกครั้งสะท้อนถึงมุมมองของ JCR ว่า เศรษฐกิจไทยมีการฟื้นตัวอย่างเข้มแข็งและได้รับผลกระทบเพียงเล็กน้อยจากสถานการณ์ความไม่มั่นคงทางการเมือง